**Ministru kabineta protokollēmuma projekta „Par Ministru kabineta 2012.gada 13.marta sēdes protokollēmuma (prot. Nr.14 25.§) „Informatīvais ziņojums „Par robežšķērsošanas vietu attīstību uz Latvijas Republikas un Krievijas Federācijas robežas”” 3.2.2.apakšpunktā dotā uzdevuma izpildi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2012.gada 13.marta sēdes protokollēmuma (prot. Nr.14 25.§) „Informatīvais ziņojums „Par robežšķērsošanas vietu attīstību uz Latvijas Republikas un Krievijas Federācijas robežas”” (turpmāk – Ministru kabineta protokollēmums Nr.14) 3.2.2.apakšpunkts. |
| 2. | Pašreizējā situācija un problēmas | Ar Ministru kabineta protokollēmuma Nr.14 3.2.apakšpunktu ir noteikta savstarpēji saistītu darbu secība, paredzot katras iesaistītās institūcijas veicamo darbu sarakstu, robežšķērsošanas vietas „Vientuļi” modernizācijas darbu veikšanai, t.i.:   1. atbilstoši Ministru kabineta protokollēmuma Nr.14 3.2.1.apakšpunktā dotajam uzdevumam, valsts akciju sabiedrībai „Valsts nekustamie īpašumi” tika noteikts veikt nepieciešamās darbības ar Igaunijas–Latvijas–Krievijas pārrobežu sadarbības programmas Eiropas Kaimiņattiecību un partnerības instrumenta 2007.–2013.gadam (turpmāk – EKPI) ietvaros pieteiktā liela mēroga stratēģiskā projekta „RKP „Vientuļi” (Latvijas Republika) rekonstrukciju un RKP „Bruņiševa” (Krievijas Federācija) iekārtošanu" īstenošanu par robežšķērsošanas vietas „Vientuļi” modernizācijas I kārtas (importa josla) darbiem, t.i.:  * no Latvijas Republikas puses – būvniecības tehniskā projekta izmaiņas un pirmās kārtas būvniecības darbi robežšķērsošanas vietas „Vientuļi” ietvaros; * no Krievijas Federācijas puses – pirmsprojekta izpētes, būvniecības tehniskā projekta izstrādes un būvniecības darbi robežšķērsošanas vietas „Bruņiševa” ietvaros.  1. atbilstoši Ministru kabineta protokollēmuma Nr.14 3.2.2.apakšpunktā dotajam uzdevumam,      Valsts ieņēmumu dienestam tika noteikts sadarbībā ar valsts akciju sabiedrību „Valsts nekustamie īpašumi” pēc robežšķērsošanas vietas „Vientuļi” modernizācijas I kārtas ietvaros veiktajiem būvniecības tehniskā projekta pārprojektēšanas darbiem, kas veicami Ministru kabineta protokollēmuma Nr.14 3.2.1.apakšpunktā dotā uzdevuma ietvaros, izvērtēt optimālākos būvniecības darbu finansēšanas modeļus, un Finanšu ministrijai sadarbībā ar Ministru kabineta protokollēmuma Nr.14 3.1.apakšpunktā noteikto ekspertu darba grupu līdz 2012.gada 1.jūnijam normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas „Vientuļi” modernizācijas II kārtas (importa josla) būvniecības darbiem.   Ņemot vērā to, ka Ministru kabineta protokollēmuma Nr.14 3.2.2.apakšpunktā dotā uzdevuma izpilde (noteiktais izpildes termiņš ir līdz 2012.gada 1.jūnijam) ir cieši saistīta ar Ministru kabineta protokollēmuma Nr.14 3.2.1.apakšpunktā dotā uzdevuma izpildi, kura ietvaros ir veiktas un vēl veicamas šādas darbības:   * Projekta īsā pieteikuma forma ir apstiprināta un projekts iekļauts pilnā pieteikuma vadlīnijās; * atbilstoši Vides aizsardzības un reģionālās attīstības ministrijas (EKPI vadošā valsts pārvaldes iestāde) ietvaros izveidotā Programmas Apvienotā tehniskā sekretariāta lūgumam 2012.gada 2.martā Sabiedrība iesniedza izskatīšanai pilnu Projekta dokumentāciju EKPI Apvienotajam tehniskajam sekretariātam; * Projekta pieteikums tika izvērtēts EKPI Apvienotajā tehniskajā sekretariātā un Apvienotajā Vadības iestādē un tika pieprasīti Projekta pieteikuma un pavaddokumentu precizējumi, kuri tika iesniegti un plānots, ka tie tiks apstiprināti līdz 2012.gada maija vidum; * plānots, ka līdz 2012.gada maija vidum Projekta pieteikums un pavaddokumenti tiks nosūtīti EKPI Apvienotajā uzraudzības komitejā izskatīšanai un lēmuma pieņemšanai par to nosūtīšanu Eiropas Komisijā (provizoriski 2012.gada maija beigas); * Eiropas Komisijas lēmums par Projekta apstiprināšanu ir gaidāms 2012.gada jūnija beigās; * līgums ar Eiropas Komisiju par Projekta īstenošanu varētu tikt parakstīts 2012.gada jūlija vidū un projekta īstenošana varētu sākties 2012.gada jūlijā-augustā; * publiskais iepirkums Projektā iekļautajiem būvniecības tehniskā projekta pārprojektēšanas darbiem varētu tikt pabeigts un līgums tikt noslēgts 2012.gada oktobra beigās; * robežšķērsošanas vietas „Vientuļi” I kārtas projektēšanu un projekta ekspertīzi plānots pabeigt līdz 2013.gada maija beigām,   ir nepieciešams veikt Ministru kabineta protokollēmuma Nr.14 3.2.2.apakšpunktā dotā uzdevuma izpildes termiņa izmaiņas, pagarinot izpildi līdz 2013.gada 1.augustam. |
| 3. | Saistītie politikas ietekmes novērtējumi un pētījumi | Protokollēmuma projekts šo jomu neskar. |
| 4. | Tiesiskā regulējuma mērķis un būtība | Protokollēmuma projekts paredz Ministru kabineta protokollēmums Nr.14 3.2.2.apakšpunktā dotā uzdevuma izpildes termiņu pagarināt līdz 2013.gada 1.augustam. |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi, Valsts ieņēmumu dienests. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība protokollēmuma projekta izstrādē nebija nepieciešama, jo protokollēmuma projektā ietvertie jautājumi tieši neietekmē sabiedrību. |
| 7. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Valsts ieņēmumu dienests. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II, III, IV,V un VI sadaļa – projekts šīs jomas neskar.

Finanšu ministra vietā –

zemkopības ministre L. Straujuma

26.06.2012 10:08

722

E.Liškovska

67024689, [evita.liskovska@vni.lv](mailto:evita.liskovska@vni.lv)